C 15/62
DA
Den Europæiske Unions Tidende
12.1.2022
Onsdag den 19. maj 2021
overholde principperne om proportionalitet, subsidiaritet og bedre regulering, herunder SMV-testen; peger i den henseende på nødvendigheden af, at brintmarkedet er fleksibelt, således at innovative frontløbere i fuld udstrækning kan udnytte fordelene herved og drive omkostningerne ved brintproduktionen ned, idet der skal tages hensyn til, at markedet for brint endnu ikke er modent, og at det er nødvendigt at opskalere det;
15. mener, at udformningen af EU's gasmarked og pakken om ren energi kan tjene som grundlag og eksempel for reguleringen af brintmarkedet; fremhæver, at en hurtig og forudsigelig udvikling af produktionen af brint også kræver demokratisk offentlig planlægning med inddragelse af producenter, arbejdstagere og fagforeninger, videnskabsfolk og NGO'er; opfordrer også Kommissionen og medlemsstaterne til at udtænke specifikke løsninger til forøgelse af brintproduktionen i mindre forbundne eller isolerede regioner, som f.eks.
øer, og samtidig sikre udviklingen af den tilhørende infrastruktur, herunder ved at finde nye anvendelser for eksisterende infrastruktur;
16. opfordrer Kommissionen til at medtage og vurdere de retlige krav, der er nødvendige for en bæredygtig EU-brintøkonomi, i sine konsekvensanalyser vedrørende revisionen af den relevante lovgivning med henblik på at imødekomme EU's øgede klimaambitioner og gøre vedvarende brint mere økonomisk attraktivt; opfordrer indtrængende Kommissionen til navnlig at se på revisionen af direktivet om vedvarende energi, energibeskatningsdirektivet (18) og ETS-direktivet med henblik på at sikre lige vilkår og en fremtidssikret reguleringsramme for brint;
17. glæder sig over Kommissionens ambitiøse mål om at øge kapaciteten af elektrolysører og af vedvarende brintproduktion; opfordrer Kommissionen til at udarbejde en køreplan for udbredelse og opskalering af elektrolysører og sikre partnerskaber på EU-niveau til at sikre omkostningseffektiviteten heraf; opfordrer indtrængende Kommissionen og medlemsstaterne til at fjerne eksisterende administrative byrder og til at tilskynde til udvidelse af værdikæden og markedsudbredelse af vedvarende brint med henblik på at gøre den teknologisk modnet og konkurrencedygtig ved at tilvejebringe finansielle incitamenter og særlige finansieringsordninger, herunder innovative løsninger såsom afregnings­ præmier for vedvarende brint, der tilføres brintnettet, ved at revidere statsstøttereglerne og ved at gennemføre en omfattende revision af energipris- og beskatningssystemerne med henblik på at internalisere eksterne omkostninger; understreger, at vedvarende brint kan blive konkurrencedygtig inden 2030, forudsat at de nødvendige investeringer og en passende lovramme er på plads, og at vedvarende energi er konkurrencedygtig;
18. bemærker, at en bæredygtig brintøkonomi bør gøre det muligt at øge kapaciteten inden for et integreret energimarked i EU; erkender, at der vil være forskellige former for brint på markedet, såsom vedvarende og kulstoffattig brint, og understreger behovet for investeringer for at øge produktionen af vedvarende brint hurtigt nok til at nå EU's klimamål og miljømål for 2030 og 2050, samtidig med at kulstoffattig brint anerkendes som en overgangsteknologi på kort og mellemlang sigt; opfordrer Kommissionen til at vurdere, hvor meget kulstoffattigt brint der omtrent vil være behov for til dekarboniseringsformål, indtil vedvarende brint kan spille denne rolle alene, i hvilke tilfælde og hvor længe; opfordrer Kommissionen og medlemsstaterne til at mindske de lovgivningsmæssige og økonomiske hindringer for at fremme en hurtig markedsudbredelse af brint; bemærker endvidere behovet for at undgå ubæredygtig ressourceudnyttelse, fortsatte metanemissioner, kulstofafhængighed og strandede aktiver; understreger, at brugen af brint bør bidrage til at nå EU's klimamål og til hurtig udvikling og udbredelse af vedvarende brint;
19. understreger vigtigheden af så hurtigt som muligt at udfase brint, der er baseret på fossile brændstoffer, og at have fokus på de reneste teknologier, hvad angår bæredygtighed og drivhusgasemissioner; opfordrer indtrængende Kommissionen og medlemsstaterne til straks at påbegynde planlægningen af denne omstilling omhyggeligt, således at produktionen af fossilbaseret brint kan begynde at falde hurtigt, forudsigeligt og uigenkaldeligt, og således at det undgås at forlænge levetiden for fossilbaserede produktionsanlæg; bemærker, at en række fossilbaserede brintproduktionsanlæg er beliggende i områder omfattet af retfærdig omstilling, og fremhæver, at effektive støtteforanstaltninger bør være rettet mod dekarbonisering af eksisterende fossilbaseret brintproduktion; opfordrer indtrængende til, at foranstaltninger, der er rettet
(18)
Rådets direktiv 2003/96/EF af 27. oktober 2003 om omstrukturering af EF-bestemmelserne for beskatning af energiprodukter og elektricitet (EUT L 283 af 31.10.2003, s. 51).